[ca] Els ports de mar constitueixen una infraestructura molt important en els països costaners, tant des del punt de vista econòmic com social. Però a la vegada són sistemes molt complexes des del punt de vista ambiental, ja que poden crear impactes significatius sobre l'entorn, magnificats sovint per la seva habitual proximitat a nuclis urbans. Per tant, l'equilibri entre la conservació del medi costaner i la continuïtat de les activitats antròpiques en aquesta zona és força difícil d'aconseguir. En aquesta tesi han estat identificats els principals impactes ambientals generats per l'activitat portuària (emissions a l'aigua, a l'aire, soroll, etc.), destacant de forma especial l'impacte ambiental accidental. El primer pas per tal de minimitzar aquests impactes és dur a terme una gestió adequada dels aspectes ambientals. Per això, s'han analitzat les metodologies existents en el camp de la gestió ambiental en ports, i s'ha arribat a la conclusió que existia la necessitat de crear una metodologia específica per avaluar la gestió ambiental en ports de mar. La metodologia desenvolupada consta de dues eines, per una banda el mètode d'autodiagnosi ambiental (SDM) per avaluar l'estat de la gestió ambiental en ports i, per altra, el mètode per a identificar i valorar aspectes ambientals significatius (SOSEA). L'SDM s'estructura en forma de qüestionari i cobreix els principals requeriments dels estàndards ambientals pel que fa a la gestió ambiental (ISO 14001 i EMAS). Permet identificar els punts forts i febles de la gestió que es duu a terme, tenir la referència dels ports europeus i fixar mesures de millora ambiental. El SOSEA es basa en l'aplicació d'una matriu activitats/aspectes, un qüestionari i una llista de comprovació. A partir de la informació obtinguda en aquests apartats es pot identificar els aspectes ambientals més importants i avaluar com s'està duent a terme la seva gestió. Aquestes eines han estat desenvolupades en el marc del projecte europeu ECOPORTS (2002-2005) i, per al seu disseny i prova, s'ha treballat amb estreta col·laboració amb els ports europeus. Finalment, ambdues eines han estat aplicades a un grup de ports (Goteborg, Barcelona, Gènova, Rotterdam, etc.) i s'ha pogut veure que els resultats de la seva aplicació han estat clarament positius, tant pel que fa a la seva acceptació com a la seva utilitat.

[en] The sea ports are very important for the coastal areas, not only from the economic point of view but also from the social one. But at the same time, they are very complex systems from the environmental point of view since the port activities may create significant impacts on the environment and also disturb the nearby urban areas. So, the equilibrium between nature conservation and port activities in this area is quite difficult to attain. The main environmental impacts created by the port activities (water emissions, air emissions, dust, etc.) have been identified in this thesis, stressing in an important way the accidental (environmental) impact. The first step in order to minimize such impacts is to undertake an adequate management of the environmental issues. In this sense, the main environmental management initiatives in port have been described, concluding that it was necessary to develop a new methodology to assess the environmental management in sea ports. The methodology developed consists of two tools, on one hand the self diagnosis method (SDM) to assess the situation of the environmental management in ports and on the other hand the strategic overview of significant environmental aspects (SOSEA) to identify and assess the significant environmental aspects. SDM is a questionnaire where the main sections required for the implementation of an environmental management system are represented. It also follows the main requirements of ISO 14001. SDM feedback allows the ports to identify the strengths and weaknesses, to compare the results with the European Benchmark and to set up measures for the environmental improvement. SOSEA is based on the application of a matrix of activities/aspects, a questionnaire and a checklist. From the information gathered in these sections it is possible to identify the significant environmental aspects and assess their management. These tools have been developed in the frame of ECOPORTS project (2002-2005), funded by the European Union. For the design and test of the tools a very close collaboration with ports has been carried out. Finally, both tools have been applied to a group of ports (Gothenburg, Barcelona, Genoa, Rotterdam, etc.) and the results of their application have been clearly positive, not only for the good acceptance of the tools but also for their utility.